
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΤΕΤΑΡΤΟ _ Αρ. Φύλλου 400 

16 Ιουνίου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης στρεμ. 223,5 στη θέση 
«Αλιβέρι - Δοκό» Δήμου Χαλκίδας Ν. Εύβοιας. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Καθορισμός ειδικών όρων και περιορισμών δόμησης 
σε κτίριο το οποίο έχει χαρακτηρισθεί ως διατηρη¬ 
τέο και βρίσκεται εντός του ρυμοτομικού σχεδίου 
Πειραιώς... 2 


ΑΝΑΔΑΣΩΣΕΙΣ 


ΑΠΟΦΑΣΕΙΣ 

Αριθ. 1360 ,0) 

Κήρυξη αναδασωτέας έκτασης στρεμ. 223,5 στη θέση 
«Αλιβέρι - Δοκό» Δήμου Χαλκίδας Ν. Εύβοιας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΣΤΕΡΕΑΣ ΕΛΛΑΔΑΣ 

Έχοντας υπόψη: 

1. Τις διατάξεις του Ν. 2218/94 όπως τροποποιήθηκαν 
και συμπληρώθηκαν με το Ν. 2240/94 και το Ν. 2307/95 
σύμφωνα με τις οποίες καθιδρύθηκαν ως Β' βαθμός 
Τοπικής Αυτοδιοίκησης οι Νομαρχιακές Αυτοδιοικήσεις 
(Ν.Α). 

2. Τις διατάξεις του Ν. 2503/97 «Διοίκηση - Οργάνωση - 

Στελέχωση» της περιφέρειας .» καθώς και την 


6747/29.9.97 απόφαση του Γενικού Γραμματέα της 
Περιφέρειας περί αρμοδιοτήτων. 

3. Τις διατάξεις του άρθρου 117 παρ. 3 του 
Συντάγματος της Χώρας. 

4. Τις δ/ξεις του Ν. 998/79 «περί Προστασίας Δασών 
κλπ» και ειδικώτερα: 

α) του άρθρου 41 παρ. 1, β) του άρθρου 38 παρ. 1. 

5. Τις δ/γές του Υπουργείου Γεωργίας: α) 
160417/1180/8.7.1980, β) 182447/3049/24.9.1980. 

6. Την Ζ/1213/6.4.9© αναφορά του Δασαρχείου 
Χαλκίδας περί κηρύξεως αναδασωτέας έκτασης 223,5 
στρεμ, στη θέση Αλιβέρι Δοκό του Δημοσίου δάσους 
Χαλκίδας για εξωράίσμό περιβάλλοντος χώρου, αποφα¬ 
σίζουμε: 

Κηρύσσουμε αναδασωτέα με σκοπό την διατήρηση του 
χαρακτήρα του δάσους και την προστασία και ανάπτυξη 
της δασικής βλάστησης με τεχνητή αναγέννηση (βάσει 
προγράμματος του Δασαρχείου της περιοχής της), την έ¬ 
κταση των 223,5 στρεμ. που βρίσκεται στη θέση Αλιβέρι - 
Δοκό του Δημοσίου δάσους Χαλκίδας Ν. Εύβοιας και 
προσδιορίζεται από τα στοιχεία Α-Β-Γ-Δ-Ε-Ζ-Η-Θ- 
I. Κ - Α & Λ - Μ - Ν -.... - Ω - Α1 - Α2Λ καίμε όρια: 

Ανατολικά: όπως ο χάρτης κλίμακας 1:5.000. 

Δυτικά; όπως ο χάρτης κλίμακας 1:5.000. 

Βόρεια: όπως ο χάρτης κλίμακας 1:5.000. 

Νότια: όπως ο χάρτης κλίμακας 1:5.000. 

Όπως φαίνεται στο συν/νο σχεδιάγραμμα που αποτελεί 
αναπόσπαστο μέρος της παρούσας απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

" Χαλκίδα, 21 Μαΐου 1998 

Με εντολή Γ.Γ. Περιφέρειας 
Ο Διευθυντής Δασών 

ΝΙΚΟΛΑΟΣ ΑΓΑΘΟΥ ΛΟΥΚΑΣ 

ΠΟΛΕΟΔΟΜΙΑ 


ΑΠΟΦΑΣΕΙΣ 

Αριθ, 12427/2732 ( 2 ) 

Καθορισμός ειδικών όρων και περιορισμών δόμησης σε 

κτίριο το οποίο έχει χαρακτηρισθεί ως διατηρητέο και 

βρίσκεται εντός του ρυμοτομικού σχεδίου Πειραιώς. 

ΟΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη; 

1 . Τις διατάξεις των άρθρων 3 και 4 (παρ. 2) του Ν. 
1577/1985 «Γενικός Οικοδομικός Κανονισμός» (Α' 210), 
που τροποποιήθηκαν με το άρθρο 1 (παρ. 1 και 2) του Ν. 
1772/1988 «Τροποποίηση διατάξεων του Ν. 1577/1985 
“ΓΟΚ" και άλλες διατάξεις» (Α' 91). 

2. Τις διατάξεις του άρθρου 29Α του Ν. 1558/1985 
«Κυβέρνηση και Κυβερνητικά Όργανα» (Α' 137) που προ¬ 
στέθηκε με το άρθρο 27 του Ν. 2081/1992 (Α' 154) και α- 
ντικαταστάθηκε μετηνπαραγρ. 2α του άρθρου 1 του Ν. 
2469/1997 (Α'38). 

3. Την υπ’ αριθμ. Δ 1 7α/03/99/Φ.2.2.1/29.10.1996 από¬ 
φαση του Πρωθυπουργού και του Υπουργού 
Περιβάλλοντος, Χωροταξίας και Δημοσίων Έργων 
«Ανάθεση αρμοδιοτήτων Υπουργού Περιβάλλοντος, 
Χωροταξίας και Δημοσίων Έργων στους Υφυπουργούς 
Περιβάλλοντος, Χωροταξίας και Δημοσίων Έργων 
Χρήστο Βερελή και Θεόδωρο Κολιοπάνο (1006 
Β/4.11.1996)». 

4. Τις διατάξεις της παρ. Β του άρθρου 1 του Π.Δ/τος 
28/28.1.1993 «Καθορισμός αρμοδιοτήτων που διατηρού¬ 
νται από τον Υπουργό και τις Περιφερειακές Υπηρεσίες 
διανομαρχιακού επιπέδου του Υπουργείου 
Περιβάλλοντος, Χωροταξίας και Δημοσίων Έργων» (Α' 
9). 

5. Την από 13.11.1997 αιτιολογική έκθεση της 
Διεύθυνσης Πολεοδομικού Σχεδιασμού - Τμήμα 
Παραδοσιακών Οικισμών. 

6. Την 12.12.1997 σύμφωνη γνώμη του ενδιαφερομένου 
Χαράλαμπου Κοκκινάκη. 

7. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., αποφα¬ 
σίζουμε: 


Α. Στο κτίριο που βρίσκεται επί των οδών Βασ. Παύλου 
102 και Κριεζή του ρυμοτομικού σχεδίου του Δήμου 
Πειραιά που χαρακτηρίστηκε ως διατηρητέο με την 
21745/1214/16.3.1987 απόφαση του Υπουργού 
Περιβάλλοντος, Χωροταξίας και Δημοσίων Έργων (Δ 
420) καθορίζονται οι παρακάτω ειδικοί όροι και περιορι¬ 
σμοί δόμησης: 

1. Επιτρέπεται η αναδιαρρύθμιση του εσωτερικού του 
Ισογείου και του Α ορόφου και η λειτουργία τους ως ε¬ 
παγγελματικών χώρων. 

2. Επιτρέπεται η προσθήκη κλιμακοστασίου και μικρού 
ανελκυστήρα. 

3. Επιτρέπεται μικρή προσθήκη κατ’ επέκταση του υ- 
πάρχοντος τμήματος ισογείου για βοηθητικές χρήσεις, 
εμβαδού 31,50 τ.μ. 

4. Επιτρέπεται αντικατάσταση του εσωτερικού φέρο- 
ντος οργανισμού του κτιρίου και ενίσχυση της περιμετρι¬ 
κής λιθοδομής. 

5. Επιτρέπεται η κατεδάφιση μικρού τμήματος στο δώ¬ 
μα επί της προσόψεως της οδού Κριεζή και η προσθήκη 
κατ’ επέκταση των υπαρχόντων κτισμάτων. Η προσθήκη 
πρέπει να αφίσταται της πρόσοψης της Λεωφ. Βασ. 
Παύλου 2.5 μ. τουλάχιστον και της όψεως της οδού 
Κριεζή 3.45 μ. τουλάχιστον στη γωνία του κτιρίου και 2.85 
μ. στο πλάγιο όριο της οδού Κριεζή. 

6. Το συνολικό ύψος της οικοδομής δεν πρέπει να υ¬ 
περβαίνει τα 12.40 μ. μετρούμενο από την χαμηλότερη 
στάθμη της πρόσοψης επί της οδού Κριεζή και στο αρι¬ 
στερό άκρο αυτής. 

7. Οι προσθήκες γίνονται χωρίς υπέρβαση του ισχύο- 
ντος Συντελεστού Δόμησης. 

8. Όλες οι εργασίες γίνονται σύμφωνα με την αρχιτε¬ 
κτονική μελέτη που εγκρίθηκε από την Επιτροπή 
Πολοεοδμικού και Αρχιτεκτονικού Ελέγχου και φαίνονται 
στα σχετικά πέντε (5) πρωτότυπα διαγράμματα σε κλίμα¬ 
κα 1:100 και 1:50που θεωρήθηκαν από τον Προϊστάμενο 
της Δ/νσης Τοπογραφικών Εφαρμογών με την 
12427/1998 πράξη του και που αντίτυπά τους σε φωτο¬ 
σμίκρυνση δημοσιεύονται με την παρούσα απόφαση. 

Β. Η ισχύς της παρούσας απόφασης αρχίζει από τη δη¬ 
μοσίευσή της Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Μαΐου 1998 

Ο ΥΦΥΠΟΥΡΓΟΣ 

θ. ΚΟΛΙΟΠΑΝΟΣ 

